stanford-oval/wikipedia huggingface dataset:
Kajagoogoo

Kajagoogoo vuonna 2008.
Kajagoogoo on brittiläinen popyhtye, joka tunnetaan kappaleestaan ”Too Shy”, joka tuli ensimmäiseksi Britannian singlelistalla ja Billboard Hot 100 listalla viidenneksi.
Nick Beggs, Steve Askew, Stuart Neale ja Jez Strode perustivat yhtyeen nimellä Art Nouveau. Christopher Hamill löydettiin laulajaksi vastattuaan yhtyeen ilmoitukseen Melody Maker -lehdessä. Hän oli aiemmin tehnyt pieniä televisio- ja musikaalirooleja ja oli ollut lyhytaikaisissa yhtyeissä, joiden aikana hän otti taiteilijanimensä. Art Nouveau muutettiin mitään tarkoittamattomaksi Kajagoogooksi ajatuksen tullessa lapsen jokelluksesta "gagagoogoo". Kajagoogoossa Limahlista tuli sanoittaja yhdessä Beggsin kanssa yhtyeen jäsenten säveltäessä musiikin.
Yhtyeessä kehittyi pian kansainvälisen läpimurron jälkeen erimielisyyksiä musiikin suunnasta ja käytettävistä ideoista ja Limahl erotettiin Beggsin alkaessa myös laulaa. Yhtye esiintyi Suomessa Limahlin ollessa vielä mukana.
Kajagoogoo muutti tyyliään osittain jazz-vaikutteiseksi albumilla Islands. Stroden erottua nimeksi lyhennettiin Kaja. Yhtye hajosi varsin pian Crazy People’s Right to Speak -albumin jälkeen.
Yhtye kokoontui 1980-luvun nostalgia-aallon myötä uudelleen. Uusin albumi Gone to the Moon nauhoitettiin ilman Limahlia ja Jez Strodea ennen päätöstä koota suosituin kokoonpano uudelleen.
Jäsenet

Limahl (Christopher Hamill) - laulu
Nick Beggs - basso, Chapman Stick, laulu Limahlin erottua yhtyeestä
Steve Askew - kitara
Stuart Neale - kosketinsoittimet
Jez Strode - rummut, lyömäsoittimet
Diskografia > Albumit

White Feathers (1983)
Islands (1984)
Crazy People’s Right to Speak (1985)
Gone to the Moon (2008)
Diskografia > Singlet

Too Shy (1983)
Oh to Be Ah (1983)
Hang on Now (1983)
Big Apple (1983)
The Lions Mouth (1984)
Turn Your Back on Me (1984)
Shouldn’t Do That (1985)
Rocket Boy (Internet-julkaisu) (2007)
Aiheesta muualla

Kajagoogoon virallinen kotisivu (Arkistoitu – Internet Archive)
Paariakoira

Intialainen paariakoira.
Paariakoira on alkukantainen koira, joka on säilynyt vuosisatojen ajan melko samanlaisena.
Tyypillisiä piirteitä

Paariakoirat ovat yleensä erittäin terveitä, itsenäisiä ja älykkäitä. Niille on tunnuspiirteistä vahva oma tahto, syvä kiintyminen yhteen isäntään ja reviiritietoisuus. Niistä saa usein hyviä vahtikoiria, mutta moni niistä soveltuu myös metsästykseen. Yleensä ne ovat hyvin aktiivisia ja niiden liikunnan tarve on melko suuri.
Dingoa, joka toisinaan luokitellaan villikoiraksi, toisinaan omaksi lajikseen, voidaan pitää paariakoiran prototyyppinä. Sillä ja suurella osalla muista paariakoirista on tiettyjä susimaisia ominaisuuksia: juoksuaika vain kerran vuodessa, haukkumattomuus yms. Viimeksi mainittu ominaisuus korvataan usein joko ulvonnalla tai omaperäisellä ääntelyllä, kuten basenjin jodlaus tai laulavan uudenguineankoiran erityislaatuinen ”laulu”.
Käyttäytyminen

Paariakoirat ovat kärsineet modernista koulutuksesta vähemmän kuin useat muut rodut. Ne käyttäytyvät primitiivisemmin. Paariakoirilla on myös valppaat vaistot. Niiden kehonkieli on usein mahtipontinen ja susimainen.
Alkuperä ja levinneisyys

Paariakoiria pidetään usein puuttuvana linkkinä suden ja kesykoiran välillä. Moni villi tai puolivilli koira, kuten laulava uudenguineankoira, africanis, kaanaankoira, carolinankoira ja intianpaariakoira luetaankin paariakoiriin. Nykyisin paariakoiria ja niiden geneettistä perimää tutkitaan paljon siinä toivossa että ne antaisivat lisätietoa suden jalostamisesta koiraksi – mistä yhtenä esimerkkinä carolinankoiran alkuperää koskeva tutkimus.
Nykyisin paariakoiria esiintyy eniten Kaakkois-Aasiassa ja Etelä- ja Itä-Euroopassa. Aiemmin mainittujen rotujen lisäksi niihin kuuluu yleisimpien luokittelujen perusteella mm. koreanjindonkoira, vaikka FCI lukeekin ensiksi mainitun aasialaisiin pystykorviin eikä alkukantaisiin rotuihin.
Alkuperä ja levinneisyys > Paariakoira käsitteenä

Nimitys juontaa juurensa Intian kastijärjestelmän alimmasta eli paarialuokasta, jossa sana paaria viittaa "hylkiöön". Englantilaiset siirtomaaisännät laajensivat sanan tarkoittamaan myös kaupunkien kodittomia kulkukoiria, jotka itsenäisyydestään huolimatta olivat riippuvaisia ihmisistä. Aiemmin ne oli tunnettu lähinnä katukoirina, "kerjääjäkoirina" (mendiants) tai "vaivaiskoirina" (pauvres).
Nykyisin nimitys on omaksuttu laajempaan käyttöön rotuharrastajien keskuudessa, ja esimerkiksi United Kennel Club lukee sen yhdeksi rotukategorioistaan yhdessä vinttikoirien kanssa.
Alkuperä ja levinneisyys > Karvattomat koirat

FCI:n tunnustamia alkukantaisia karvattomia rotuja on kaksi, perunkarvatonkoira ja meksikonkarvatonkoira; molemmista on olemassa kolme eri kokomuunnosta. Kiinanharjakoiraa ja sen harvinaisempia sukulaisrotuja ei karvattomuudestaan huolimatta luokitella alkukantaiseksi roduksi. Lisäksi nykyisin esiintyviä harvinaisempia alkukantaisia karvattomia rotuja ovat argentiinankarvatonkoira "pila", boliviankarvatonkoira "khala", ecuadorinkarvatonkoira "perro calvo", inkojenkarvatonkoira "perro flora". Sukupuuttoon kuolleita rotuja ovat mm. afrikankarvatonkoira, ceyloninkarvatonkoira, egyptinkarvatonkoira, intiankarvatonkoira, izcuintli, izcuintlipotzotli ja mayojenkarvatonkoira.
Teoksessa Der Hund und seine Racen vuodelta 1876 mainittiin seuraavat karvattomat rodut (canis caraibaeus):
eteläamerikkalainen karvatonkoira (canis caraibaeus meridionalis) - kattaen edellä luetellut eteläamerikkalaiset rodut
egyptiläinen koira (canis caraibaeus aegyptius) - mahdollisesti egyptinkarvatonkoira ja/tai afrikankarvatonkoira
karvaton vinttikoira (canis caraibaeus aegyptius turcicus) - mahdollisesti turkinvinttikoira (joka oli lähes karvaton rotu)
pitkäkorvainen egyptiläinen koira (canis caraibaeus aegyptius lasiotus) - mahdollisesti egyptinkarvatonkoira ja/tai afrikankarvatonkoira
egyptiläinen harjakoira (canis caraibaeus aegyptius cristatus) - mahdollisesti egyptinkarvatonkoira ja/tai afrikankarvatonkoira
amerikkalainen kyttyräkoira (canis caraibaeus hernandesii) - mahdollisesti izcuintlipotzotli
Rotuluettelot > Primitive and Aboriginal Dogs Society

Paariakoirista huolehtii kansainvälinen Primitive and Aboriginal Dogs Society -yhdistys (P.A.D.S.). Sen mukaan paariakoiriin luetaan kuuluviksi seuraavat rodut:
Ryhmä A: Alkukantaiset ilman ihmistä elävät koirat
Dingo (Australia)
Laulava uudenguineankoira (Papua-Uusi-Guinea)
Ryhmä B: Alkuperäiset kyläkoirat
B1: Alkuperäiskoirat joita ihminen ei ole tarkoituksella muokannut
Africanis (Saharan eteläpuolinen Afrikka)
Aso (Filippiinit)
Avuvi (Ghana)
Balinkoira (Bali ja Polynesia)
Basenji (Afrikka)
Formosanvuoristokoira
Hottentottikoira (Etelä-Afrikka: niemen alue)
Intianpaariakoira (Intian niemimaa)
Kaanaankoira (Israel)
Lähi-idän kyläkoira
Phu quocinkoira (Vietnam)
Santalinkoira (Intia)
Sica (Etelä-Afrikka: Natalin alue)
Telomian (Malesia)
B2: Alkuperäiskoirat joita ihminen on jonkin verran tarkoituksella muokannut
Jindo (Korea)
Perunkarvatonkoira (Peru)
Xoloitzcuintle (Meksiko)
Rotuluettelot > United Kennel Club

Amerikkalaisen United Kennel Club:n (UKC) mukaan paariakoiriin voidaan lukea seuraavat rodut (saman ryhmän Sighthounds and Pariahs vinttikoirarodut pois laskuista):
Basenji
Carolinankoira
Kaanaankoira
Meksikonkarvatonkoira
Perunkarvatonkoira
Rhodesiankoira
Thai ridgeback
Mohammad Mirmohammadi

Mohammad Mirmohammadi
Seyeed Mohammad Mirmohammadi (pers. ‏سید محمد میرمحمدی‎; 1948 Qom – 2. maaliskuuta 2020 Teheran) oli iranilainen poliitikko.
Mirmohammadi oli uskonoppinut Mousa Shubairi Zanjanin siskonpoika. Hän oli oppiarvoltaan filosofian tohtori ja toimi maansa presidentin erikoistoimiston johdossa. Hän istui myös Iranin parlamentin, Majlisin jäsenenä ja elokuusta 2017 Ali Khamenein neuvonantajana tämän välimiesneuvostossa.
Mirmohammadi joutui Teheranin Masih Daneshvari -sairaalaan ja kuoli siellä vuosien 2019–2020 koronavirusepidemiassa, jossa myös muita Iranissa vaikutusvaltaisia henkilöitä sairastui ja  kuoli. Mirmohammadin äiti oli kuollut samassa epidemiassa ennen häntä.
Kris Kross

| Kriss Kross> Tiedot |
| --- | --- |
Toiminnassa:  1992–1998
Tyylilaji:  hip hop
Kotipaikka:  Atlanta, Georgia
Laulukieli:  englanti
Jäsenet:  Chris ”Mac Daddy” Kelly   Chris ”Daddy Mac” Smith  
Levy-yhtiö:  So So Def Recordings   Ruffhouse Records   Columbia Records  
Infobox OKNimi-testi OK: 
Kris Kross oli yhdysvaltalainen rap-duo, jonka muodostivat Chris ”Mac Daddy” Kelly ja Chris ”Daddy Mac” Smith. Se nousi maineeseen vuonna 1992, kun Kelly ja Smith olivat 13-vuotiaita.  Tuottaja Jermaine Dupri löysi duon ostoskeskuksesta ja taitavan markkinoinnin tukemana duo menestyi maailmalla. Kappale ”Jump” oli kahdeksan viikkoa listaykkösenä, ja albumia Totally Krossed Out myytiin yli neljä miljoonaa kappaletta.
Seuraavalla albumilla, Da Bomb, pojilla oli ollut äänenmurros eikä uuden karheamman imagon luominen onnistunut kovin hyvin. Yhtye piti taukoa ja kolmas albumi, vuoden 1996 Young, Rich and Dangerous, menestyi jälleen paremmin, ja siitä irrotettua rap-balladia ”Tonite’s tha Night” myytiin kultalevyyn oikeuttava määrä.
Yhtyeen jäsenet tekivät soolouraa, mutta esiintyivät jälleen yhdessä helmikuussa 2013 Jermaine Duprin yhtiön So So Defin 20-vuotisjuhlassa. Duon toinen jäsen Chris Kelly kuoli saman vuoden toukokuussa 34-vuotiaana huumeiden yliannostukseen.
Diskografia > Studioalbumit

| Vuosi | Albumin tiedot | Listasijoitukset> US  | Listasijoitukset> US R&B  | Listasijoitukset> AUS  | Listasijoitukset> AUT  | Listasijoitukset> SWE  | Listasijoitukset> UK  | Sertifikaatit |  |
| --- | --- | --- | --- | --- | --- | --- | --- | --- | --- |
| 1992 | Totally Krossed Out Ensimmäinen studioalbumi  Julkaistu: 17. maaliskuuta 1992  Levy-yhtiö: Ruffhouse/Columbia Records | 1 | 1 | 7 | 33 | 30 | 31 |  CAN: 3× Platinaa  US: 4× Platinaa |  |
| 1993 | Da Bomb Toinen studioalbumi  Julkaistu: 3. elokuuta 1993  Levy-yhtiö: Ruffhouse/Columbia Records | 13 | 2 | — | — | — | — |  CAN: Kultaa  US: Platinaa |  |
| 1996 | Young, Rich & Dangerous Kolmas studialbumi  Julkaistu: 9. tammikuuta 1996  Levy-yhtiö: Ruffhouse/Columbia Records | 15 | 2 | — | — | — | — |  US: kultaa |  |
"—" ilmoittaa ettei julkaisu sijoittunut listalle
Diskografia > Remix albumit

| Vuosi | Albumin tiedot |
| --- | --- |
1996: Best of Kris Kross Remixed '92 '94 '96 Ensimmäinen remix albumi  Julkaistu: 26. marraskuuta 1996  Levy-yhtiö: Ruffhouse/Columbia Records
Diskografia > Kokoelmat

| Vuosi | Tiedot |
| --- | --- |
1998: Gonna Make U Jump Ensimmäinen kokoelma  Julkaistu: 28. huhtikuuta 1998  Levy-yhtiö: Ruffhouse/Columbia Records
Mazdak

Mazdakin teloitus Šahnamessa.
Mazdak oli sasanidien Persiassa elänyt uskonoppinut, jonka opetusten seuraajat tulivat tunnetuksi mazdakealaisina. Mazdakista ja mazdakealaisuudesta tiedetään vain vähän, sillä suuri osa historiallisista lähteistä perustuu heille vihamielisten tahojen kertomuksiin. Ilmeisesti Mazdak kannatti kuitenkin yhteiskunnallisia uudistuksia, kuten varallisuuden jakoa tasaisesti. Mazdak sai aluksi tukea Kavad I:ltä, joka kuitenkin lopulta kääntyi häntä vastaan ja antoi teloituttaa hänet ja liikkeen seuraajat vuonna 528.
Elämäkerta

Mazdakista ja mazdakealaisuudesta tiedetään varmasti vain vähän. Historialliset lähteet aiheesta perustuvat mazdakealaisuuden vastaisiin tarinoihin. Mazdakin sanotaan olleen Bamdadin poika ja hänen nimensä on iranilainen. Hän saavutti aseman Persian sasanidihallitsija Kavad I:n hovissa ja sittemmin kirjoittanut historioistija al-Masudin mukaan Mazdak oli zarathustralaisen pyhän kirjan Avestan tulkitsija. On mahdollista, että Mazdakin sittemmät näkemykset perustuivat aiemmin vaikuttaneen uskonoppineen Zardušt Khorraganin opetuksiin. Khorragania ei kuitenkaan ole sittemmissä lähteissä tulkittu vääräuskoiseksi, toisin kuin Mazdakia. Mazdakin opetuksissa ja mazdakealaisuudessa korostui ilmeisesti Zand, eli uskonnon tulkinta. Mazdakin tapauksessa tämä tarkoitti esimerkiksi yhteiskunnallisten uudistusten vaatimista. Mazdakealaisuudessa tämä tarkoitti esimerkiksi varallisuuden jakamista tasapuolisesti ja mahdollisesti liikkeen vihollisten liiottelun perustuen myös naisten pitämistä yhteisesti.
Historitsijoilla ei ole yhteisymmärrystä siitä, miten olennainen osa Mazdakilla varsinaisesti oli hänen mukaansa nimetyssä mazdakealaisessa liikkeessä. Joka tapauksessa mazdakealaiset opetukset lienevät osuneet pula-aikaan, joka teki opetuksista suosittuja kansan keskuudessa. Mazdak sai lopulta tukea myös hallitsija Kavadilta. Tämä johti kuitenkin kiistaan hallitsijan sekä perinteisen aateliston ja papiston välillä. Kavad syjäytettiin vuonna 496, mutta hänen onnistui palata valtaistuimelle hefthaliittien tuella vuonna 498. Kavad käytti aluksi mazdakealaisen liikkeen aiheuttamaa kaaosta heikentääksen aatelistoa ja toteuttaakseen omia uudistuksiaan. Lopulta hän kääntyi kuitenkin ilmeisesti hyödyttömnmäksi muuttunutta liikettä vastaan. Mazdak ja hänen seuraajansa surmattiin vuonna 528. Kauan tapahtumien jälkeen kirjoittaneen Firdausin tarinan mukaan Kavad luovutti liikkeen kannattajat pojalleen Khusraulle, joka haudatutti nämä elävänä pää alaspäin puutarhaansa, jolloin vain heidän jalkansa jäivät näkyviin. Khusrau kertoi sitten Mazdakille haluavansa esitellä tälle puutarhaansa ja sen ihmeellisiä puita. "Puut" nähdessään Mazdak pyörtyi kauhusta ja Khusrau ripustutti hänet köydellä hirsipuuhun. Tämän jälkeen Mazdak surmattiin nuolilla.
Ahmat Kadyrov

| Ahmat Abdulhamidovitš Kadyrov> Ахма́т Абдулхами́дович Кады́ров |
| --- | --- |

Tšetšenian tasavalta 1. presidentti
 5. lokakuuta 2003 – 9. toukokuuta 2004  
Seuraaja:  Alu Alhanov
Henkilötiedot
Syntynyt: 23. elokuuta 1951 Karaganda, Kazakstanin SNT, Neuvostoliitto (nykyään Kazakstan)
Kuollut: 9. toukokuuta 2004 (52 vuotta) Groznyi, Tšetšenian tasavalta, Venäjä
Ammatti:  islamilainen uskonoppinut
Puoliso:  Aiman Nisijevna Kadyrova
Tiedot
Uskonto:  sunnalaisuus
Ahmat Abdulhamidovitš Kadyrov (ven. Ахма́т Абдулхами́дович Кады́ров, 23. elokuuta 1951 – 9. toukokuuta 2004) oli yksi Venäjästä irtautuneen Tšetšenian johtajista, mufti ja myöhemmin Venäjän tuella Tšetšenian presidentti. Hänet murhattiin pommilla Groznyin stadionilla 9. toukokuuta 2004. Hänen poikansa Ramzan Kadyrov on nykyisin Tšetšenian johtaja ja voimahahmo.
Kadyrov syntyi Karagandassa, Kazakkien neuvostotasavallassa, jonne tšetšeenit karkotettiin toisen maailmansodan jälkeen. Perhe palasi Tšetšeno-Ingušiaan huhtikuussa 1957.
Kadyrov opiskeli leikkuupuimurin kuljettajaksi ja työskenteli sovhoosilla ja rakennusmiehenä. Vuonna 1980 hän meni Buharan madrassakouluun ja 1982 Taškentin islamilaiseen yliopistoon. Vuodet 1986–1988 hän oli Gudermesissa varaimaamina. Vuonna 1989 hän perusti ensimmäisen pohjoiskaukasialaisen islamilaisen instituutin Kurtšaloin kylään ja toimi sen rehtorina. Vuonna 1990 hän lähti opiskelemaan šariaa Ammanin islamilaiseen yliopistoon, mutta palasi jo 1991 kotimaahansa.
Vuonna 1993 hänet nimitettiin Tšetšenian varamuftiksi ja syyskuussa 1994 Tšetšenian tasavallan virkaa tekeväksi muftiksi. Vuonna 1995 hänet valittiin vaalilla toimeensa ensimmäisen Tšetšenian sodan aikana, jolloin hän julisti jihadin Venäjää vastaan ja kehotti jokaista tšetšeenia surmaamaan ainakin 150 venäläistä.
Vuonna 1999 hän tuomitsi julkisesti Šamil Basajevin yritykset luoda islamilainen valtio voimatoimin naapuritasavalta Dagenstaniin. Separatistijohtaja Aslan Mashadov nimitti häntä "viholliseksi numero yksi" ja erotutti hänet. Kadyrov luopui separatismista ja ryhtyi Moskova-mieliseksi. Hänet nimitettiin Tšetšenian tasavallan päämieheksi toisen Tšetšenian sodan jälkeen ja 5. lokakuuta 2003 valittiin vaalilla tasavallan presidentiksi. Hän arvosteli keskusjohtoa useasti tasavallan unohtamisesta ja arvosteli armeijaa kovista otteista. Separatistit pitävät Kadyrovia petturina ja Moskovan nukkehallitsijana ja hänet yritettiin surmata useaan kertaan, ainakin tammikuussa ja syyskuussa 2001 ja toukokuussa 2003.
9. toukokuuta 2004 pommi surmasi Kadyrovin voiton päivän tilaisuuksissa Dinamo-stadionilla Groznyissa. Iskussa kuoli ja loukkaantui monia muitakin, mukaan lukien joukkojen komentaja Tšetšeniassa, kenraali Valeri Baranov, joka loukkaantui vakavasti. Kadyroville myönnettiin Venäjän federaation sankarin arvonimi post mortem.
Hänen toinen elossa oleva lapsensa, Ramzan Kadyrov, josta sittemmin on tullut tasavallan pääministeri ja presidentti, on omine sotilasjoukkoineen ja Venäjän armeijan tuella pyrkinyt kostamaan isänsä surmaajille.
Recep Maraşlı

Recep Maraşlı (s. 1956) on kurditaustainen turkkilainen kirjailija, journalisti ja poliittinen aktivisti.
Maraşlı on kotoisin Turkin Erzurumista. Hänen isänsä on kurdi ja äitinsä turkkilainen.
Maraşlı on kirjoittanut runoutta ja tietokirjallisuutta sekä perustanut Komal-nimisen kustantamon. Kirjojen käsittelemät aiheet, kurdien ja armenialaisten historia, ovat Turkissa kontroversiaaleja, ja Maraşlı onkin pidätetty useita kertoja separatismista syytettynä.
Vuonna 1999 Maraşlı pakeni Turkista Saksaan vaimonsa ja poikansa kanssa.
Maraşlın runoutta on käännetty suomeksi antologiassa Ajatus vapaa, sana kahleissa.
Smash Mouth

| Smash Mouth |
| --- | --- |
 Smash Mouth esiintymässä Australiassa vuonna 2013.
Tiedot
Toiminnassa:  1994–
Tyylilaji:  ska punk (1994–1999)  vaihtoehtorock, poprock, space rock
Kotipaikka:   San José, Kalifornia, Yhdysvallat
Laulukieli:  englanti
Jäsenet:  Steven Harwell   Greg Camp   Paul de Lisle   Jason Sutter   Sean Hurwitz  
Levy-yhtiö:  Universal Records   Beautiful Bomb Records  
Aiheesta muualla
Kotisivut
Infobox OKNimi-testi OK: 
Smash Mouthin konsertti Niagara Fallsissa vuonna 2011.
Smash Mouth on yhdysvaltalainen alternative rock -yhtye, joka perustettiin San Joséssa vuonna 1994. Yhtyeeseen kuuluvat laulaja Steve Harwell, kitaristi ja lauluntekijä Greg Camp, basisti Paul De Lisle ja rumpali Michael Urbano. Yhtyeen alkuperäinen nimi oli Smashmouth, mutta yhtye jakoi sen kaksiosaiseksi tehdessään sopimuksen Interscope Records -levy-yhtiön kanssa.
Yhtye keskittyi alun perin ”neo-ska”-musiikkiin, mutta on myöhemmin ottanut ohjelmistoonsa retrotyylisen musiikin. Yhtye myös soittaa cover-kappaleita, kuten The Monkeesin ”I’m a Believer”. Yhtyeen vuonna 1999 julkaistu albumi Astro Lounge on ollut heidän menestyksekkäin julkaisunsa.
Steve Harwell jätti yhtyeen terveysongelmien vuoksi lokakuussa 2021. Hän kuoli akuuttiin maksan vajaatoimintaan 4. syyskuuta 2023.
Jäsenet

Paul De Lisle – bassokitara, taustalaulu (1994–)
Michael Klooster – kosketinsoitin, musiikkohjelmointi, taustalaulu (1997–; kiertuemuusikkona 1997–2008)
Jason Sutter – rummut, lyömäsoittimet (2006–2007, 2011, 2013–)
Sean Hurwitz – kitara, taustalaulu (2011–2012, 2012–)
Jäsenet > Entiset jäsenet

Kevin Coleman – rummut, lyömäsoittimet (1994–1999)
Greg Camp – kitara, taustalaulu, kosketinsoitin/levysoittimet (studio) (1994–2008, 2009–2011)
Michael Urbano – rummut, lyömäsoittimet (1999, 2000–2006, 2009–2010)
Mark Cervantes – lyömäsoittimet, theremin, taustalaulu (1999–2008)
Mitch Marine – rummut, lyömäsoittimet (1999–2000, 2006, 2007–2009, 2010)
Leroy Miller – kitara, taustalaulu (2008–2009)
Randy Cooke – rummut, lyömäsoittimet, taustalaulu (2010–2011, 2011–2012, 2013)
Charlie Paxson – rummut, lyömäsoittimet, taustalaulu (2011, 2012–2013)
Mike Krompass – kitara, taustalaulu (2012)
Miles Zuniga – kitara (kiertue) (2013)
Steve Harwell – laulu, piano (1994–2021)
Diskografia

Fush Yu Mang (1997)
Astro Lounge (1999)
Smash Mouth (2001)
Get the Picture? (2003)
The Gift of Rock (2005)
Summer Girl (2006)
Magic (2012)
Aiheesta muualla

Kuvia tai muita tiedostoja aiheesta Smash Mouth Wikimedia Commonsissa
Smash Mouthin kotisivut (englanniksi)
Jedward

Jedward X-Factorissa vuonna 2009
Jedward on  identtisten kaksosten, John Paul Henry Daniel Richard Grimesin ja Edward Peter Anthony Kevin Patrick Grimesin (s. 16. lokakuuta 1991, Dublin, Irlanti) perustama irlantilainen pop-rap-duo. Heidät tunnetaan vaaleista "spikyhaireistaan" eli pystyyn nostetuista hiuksistaan. Kaksoset esiintyivät ensimmäisen kerran Ison-Britannian The X Factor -kykyjenetsintäohjelmassa vuonna 2009. Ilmiötä kutsutaan "Jedward-paradoksiksi". Kilpailussa heitä ohjasi Louis Walsh ja he sijoittuivat kuudenneksi.

Jedward edusti Irlantia Eurovision laulukilpailussa vuonna 2011 kappaleellaan Lipstick. Kaksoset sijoittuivat kilpailussa kahdeksanneksi. Duo edusti maata myös vuoden 2012 kilpailussa kappaleella Waterline. Finaalissa heidän sijoituksensa oli 19.
Jedwardin ensimmäiseltä levyltä Planet Jedward julkaistiin vuonna 2010 singlet All the small things ja Under pressure, joista on julkaistu myös musiikkivideot. Itse levy julkaistiin vuonna 2010. Vuonna 2011 julkaistiin singlet  Lipstick, Bad behaviour ja WoW oh WoW 5. elokuuta 2011 ilmestyneeltä Victory-albumilta. Vuonna 2012 Jedwardilta ilmestyi Albumi Young Love.
Jedward on tällä hetkellä tekemässä uutta albumia, jolta on ilmestynyt singlet Free Spirit, Ferocious, Make Your Own Luck, Oh Hell No ja Leave A Mark. Duolta tiedetään jo ainakin kaksi tulevaa biisi: Silent Raindrops ja Perfect Wonderland.
Jedward ja Suomi

John ja Edward kävivät Lapissa vuoden 2011 marraskuun lopulla kuvaamassa TV-ohjelmaansa ja esiintyivät Helsingin Nosturissa 28.1.2012. Kaksoset kävivät myös 25.6.2015 Helsinki-Vantaan lentokentällä tapaamassa faneja. Suomen lentokenttä kuului poikien ns. 'Lentokenttäkiertueeseen' jossa he kävivät 17 Euroopan maan lentokentällä 10 päivässä. He myös olivat Suomessa lauantaina 9.1.2016 ja sunnuntaina 10.1.2016 tapaamassa fanejaan.
Albumit

"Planet Jedward" (2010)
"Victory" (2011)
"Young Love" (2012)
Singlet

"All the small things" (2010)
"Under pressure" (2010)
"Lipstick" (2011)
"Bad behaviour" (2011)
"WoW oh WoW" (2011)
"Waterline" (2012)
"Young love" (2012)
"Girl like you" (2012)
"Luminous" (2012)
"Happens in the dark" (2013)
"Free Spirit" (2014)
"Ferocious" (2014)
"Make Your Own Luck" (2015)
"Oh Hell No"(2015)
"Leave A Mark" (2015)
Aiheesta muualla

Jedwardin kotisivut
Mungo Jerry

Mungo Jerry Sveitsissä vuonna 2013.
Mungo Jerry on englantilainen popyhtye, joka vaikutti erityisesti 1970-luvulla. "In The Summertime" on yhtyeen tunnetuimpia kappaleita.
Yhtyeen jäsenet

Ray Dorset – laulaja, sanoittaja
Colin Earl – kosketinsoittimet
Alan Johnson – banjo/kitara
Mike Cole – basisti
Joe Rush – lyömäsoitin
John Godfrey - bassokitara
Diskografia > Albumit

Mungo Jerry – 1970
Electronically Tested – 1971
You Don't Have To Be In The Army – 1971
Boot Power – 1972
Long Legged Woman Dressed In Black – 1974
Impala Saga – 1975
Ray Dorset & Mungo Jerry – 1977
Lovin’ In The Alleys And Fightin' In The Streets – 1977
Six A Side – 1979
Together Again – 1981
Boogie Up – 1982
Katmandu – A Case for the Blues – 1984
All The Hits Plus More – 1987
Snakebite – 1991
Old Shoes New Jeans – 1997
Candy Dreams – 2001
Move On – The Latest and the Greatest – 2002
Adults Only – 2003
Naked – From the Heart – 2007
When She Comes, She Runs All Over Me – 2007
Cool Jesus – 2012
Diskografia > Singlet

"In The Summertime" – 1970
"Baby Jump" – 1971
"Lady Rose" – 1971
"You Don't Have To Be In The Army To Fight In The War" – 1971
"Open Up" – 1972
"Alright Alright Alright" – 1973
"Wild Love" – 1973
"Long Legged Woman Dressed In Black" – 1974
"In the Summertime ’87" – 1987
"Prospects" – 1985
"Support The Toon – It's Your Duty – 1999
Aiheesta muualla

Kuvia tai muita tiedostoja aiheesta Mungo Jerry Wikimedia Commonsissa
The Whispers

| The Whispers |
| --- | --- |


Tiedot
Toiminnassa:  1964–
Tyylilaji:  boogie, soul, funk
Kotipaikka:  Los Angeles, Kalifornia, Yhdysvallat
Jäsenet:  Wallace Scott Walter Scott Leaveil Degree
Entiset jäsenet:  Marcus Hutson Gordy Harmon Nicholas Caldwell
Levy-yhtiö:  Soul Clock, Janus, Solar, Capitol
Aiheesta muualla
Kotisivut
Infobox OKNimi-testi OK: 
The Whispers on yhdysvaltalainen vuonna 1964 perustettu yhtye Los Angelesista, Kaliforniasta, joka on julkaissut hittikappaleita 1960-luvun lopulta asti. Yhtye sai nimensä Vocal Group Hall of Fameen vuonna 2003 ja voitti Rhythm and Blues Foundationin Pioneer Award -palkinnon vuonna 2008.
Jäsenet > Nykyiset jäsenet

Wallace ”Scotty” Scott (1964–)
Walter Scott (1964–)
Leaveil Degree (1973–)